וולאס וגרומיט והארנב הקטלני

וולאס וגרומיט והארנב הקטלני (באנגלית: Wallace & Gromit: The Curse of the Were-Rabbit, בתרגום חופשי: "וולאס וגרומיט: קללת האדם-ארנב") הוא סרט פלסטלינה זוכה פרס אוסקר באורך מלא, שגיבוריו הם וולאס וגרומיט. הסרט יצא לאקרנים בשנת 2005 בהפקת דרימוורקס הנפשה ואולפני ארדמן, ובוים על ידי ניק פארק וסטיב בוקס. לפני הקרנת הסרט בקולנוע שודר הסרט הקצר "הפינגווינים של מדגסקר בהרפתקת חג מולד".

הסרט הוא מעין פרודיה על ז'אנר סרטי האימה, וכולל אזכורים רבים לסרטים מהז'אנר. בין מדבבי הסרט נמצאים פיטר סאליס (קולו הקבוע של וולאס), רייף פיינס, הלנה בונהם קרטר, פיטר קיי, ניקולאס סמית' וליז סמית'. גרומיט לא מדבר גם בסרט זה, ומתקשר רק באמצעות מחוות גופניות.

הסרט נחל הצלחה ברחבי העולם, וזכה בפרס אוסקר לסרט המונפש הטוב ביותר של שנת 2005. רווחיו בבתי הקולנוע בארצות הברית נאמדים בכ-56 מיליון דולרים, וביתר המדינות בכ-192 מיליון דולרים.

תקציר העלילה
בעיר ויגאן שבלנקשייר, מתקרבת תחרות הירקות השנתית. כולם נחושים להגן על ירקות הענק שלהם מהרס וגנבה על ידי ארנבי העיר, ווולאס וגרומיט מרוויחים מהעסק שלהם, "אנטי-מזיקון", המגן על גינות התושבים מפני הארנבים. על מנת לפתור את בעיית אחסון הארנבים, וולאס מציע להשתמש ב"אוטומט מניפולציית המחשבה", על מנת להעביר שטיפת מוח לארנבים, כך שלא יאהבו ירקות יותר. אך בזמן שטיפת המוח, וולאס לוחץ בטעות על הכפתור הלא נכון, מה שגורם ליצירת ארנב אשר מתחיל להתנהג כמוהו. תוך זמן קצר, העיירה מאוימת על ידי "הארנב הקטלני"- מפלצת מסתורית התוקפת את גינות השכונה, והורסת כל דבר העומד בדרכה. וולאס וגרומיט נכנסים לתחרות עם ויקטור קווטרמיין בתפיסת הארנב, ובשביית ליבה של קמפניולה טוטינגטון.

לאחר מרדף לילי אחר הארנב הקטלני, גרומיט מגלה כי למעשה מדובר בוולאס, אשר נהפך למפלצת לאחר שקיעת החמה, בעקבות התקלה עם המכונה. לאחר שוויקטור מגלה את הזהות האמיתית של המפלצת, הוא הולך לכומר הדג'ס, אשר נותן לו כדורי זהב 24-קראט, לכאורה הדרך היחידה להרוג ארנב קטלני. ויקטור וכלבו פיליפ לוכדים את גרומיט, אשר לאחר מכן מצליח לברוח, ומחליט להשתמש בקישוא הענק שלו כפתיון ללכידת וולאס. וולאס, אשר הפך שוב לארנב, מתפרץ לתחרות הירקות, וחוטף את הגברת טוטינגטון. לאחר שהיא מגלה כי מדובר בוולאס, היא אומרת לו לברוח. וולאס מגיע לגג הבניין, משם ויקטור יורה בו כדור. אך רגע לפני שהכדור פוגע בוולאס, מגיע גרומיט על גבי מטוס צעצוע, וחוסם את הכדור. בדיוק אז נגמר הכסף במטוס של גרומיט, והוא מתרסק. וולאס קופץ להציל אותו, ואכן מצליח, אך מת מן הנפילה. שניות לאחר מכן הוא חוזר לגופו המקורי, וגרומיט מצליח להחזירו לחיים, בעזרת ניחוח פרוסת גבינה (המאכל האהוב על וולאס).

מדבבים בגרסה העברית
 וולאס / האץ' : אלי לולאי
 ליידי טוטינגטון: שרית וינו-אלעד
 ויקטור קוורטרמיין: יגאל שדה
 הכומר קלמנט הדג': אברהם מור
 המפקח מקינטוש: שמחה ברבירו
 גברת שמאלץ': נורית בנאי קורן
 מר שמאלץ': רוברט הניג
 מר קלאיצ'ה: דב רייזר
 מר גרובג: אברהם סלקטר
מר שיבולת: דור צויגנבום
 גברת דובדבני: הדר שחף-מעיין
 וכן: אורנה כץ, יובל סגל, לילית אמיר, לימור שפירא, עידו מוסרי, עמי מנדלמן, ניסים זהר, צביקה שוורצברג ועמי ויינברג.

קישורים חיצוניים

 

 שירי הררי, מאחורי הקלעים: "וואלאס וגרומיט והארנב הקטלני", באתר eonline, 14 באוקטובר 2005

הערות שוליים

ארדמן אנימציות
סרטי 2005
וולאס וגרומיט
סרטים אמריקאיים
זוכי פרס באפט"א לסרט הטוב ביותר
זוכי אוסקר: הסרט המונפש הטוב
דרימוורקס הנפשה: סרטים
סרטי אנימציה בסטופ-מושן
זוכי פרס אנני - סרטים
סרטי הנפשה בריטיים
זוכי פרס באפט"א לסרט הבריטי הטוב ביותר
סרטי אימה על-טבעיים אמריקאיים
סרטי אימה על-טבעיים בריטיים
זוכי פרס איגוד מבקרי הקולנוע האמריקאי לסרט האנימציה הטוב ביותר
סרטים זוכי פרסי איגוד מבקרי הקולנוע של לוס אנג'לס